Dragi učenici 5.b, pozdrav!

Zahvaljujem vam što ste pogledali video u Školi za život (Komunikacija elektroničkim medijima) te mi poslali poruke preko e-pošte što je bio vaš prvi zadatak (molim i Ivana Kozjaka da to učini).

Novi zadatak za vas za sutra (19.3.2020.). Molim vas da sutra ujutro proučite udžbeničku jedinicu Instrumental u udžbeniku Volim hrvatski. U bilježnicu napišite školski rad i nadnevak, a zatim naslov Instrumental. Nakon toga ispunite zadatke:

1.Napišite tri rečenice kojima ćete dokazati da se instrumentalom izriče sredstvo.

2. Napišite tri rečenice kojima ćete dokazati da instrumentalom izričemo društvo.

3.Koja su padežna pitanja za instrumental?

4.Kada uz imenicu u instrumentalu koristimo prijedlog s ili sa? Napiši tri primjera.

5. Kako imenice radost, bolest i pamet glase u instrumentalu?

Nakon svega riješite zadatke u radnoj bilježnici (1. skupina - 1., 2., 3.; 2. skupina - 1., 2., 3.).

Rješenja za provjeru dobit ćete do petka. Meni ne trebate slati rješenja zadataka, bilješke u bilježnicama pregledat ćemo kad se ponovno nađemo u školi.

Možete se služiti pravim ili elektroničkim udžbenicima. U elektroničkim udžbenicima poigrajte se kvizom i dodatnim materijalima. Sretno!

Ako nešto ne bude jasno, javite mi na e-poštu (e-mail) na adresu na koju ste mi slali poruke ili na Yammer.

 Učiteljica Kuštan